ಪುದೀನ

ಪುದೀನ ಒಂಜಿ ದೈ. ಉಂದು ಆಹಾರೊಗು ರುಚಿ ಬುಕ್ಕೊ ಕಮ್ಮೆನ ಕೊರ್ಪಿನ ತಪ್ಪು. ಪುದೀನ, ಏಷ್ಯಾ, ಹಿಮಾಲಯದ ಪೂರ್ವೊಡು, ಪೂರ್ವ ಸೈಬೀರಿಯಾ, ಬುಕ್ಕೊ ಉತ್ತರ ಅಮೇರಿಕಾದ ಸಮಶೀತೋಷ್ಣೊ ಪ್ರದೇಶಡ್ ಬುಲೆಪುಂಡ್. ಪುದೀನ ಸಾಮಾನ್ಯವಾದ್ ೧೦-೬೦ ಸೆಂ.ಮೀ ಎತ್ತರೊಗು ಬುಲೆಪುಂಡು. ಉಂದು ಬಹುವಾರ್ಷಿಕ ದೈ. ಇಂದೆತ ಕುಟುಂಬದ ಪುದರ್ ಲ್ಯಾಮಿನೇಸಿಯ. ನೀರ್ದ ಆಶ್ರಯ ಇಪ್ಪುನಲ್ಪ ಪುದೀನ ಮಸ್ತ್ ಬುಲೆಪುಂಡು. ಪುದೀನನ್ ಲ್ಯಾಟಿನ್ ಬಾಸೆಡ್ 'ಮೆಂತ' ಪನ್ಪೆರ್. ಮೆಂತ ಪಂಡ ಜಲದೇವಿ. ಈ ತಪ್ಪುನ್ ಸೂಪ್, ಸಾಸ್ ಬುಕ್ಕೊ ಚಟ್ನಿಗ್ ಉಪಯೋಗ ಮಲ್ಪುವೆರ್. ಪುದೀನ ತಪ್ಪುಡ್ದ್ ತಿಕ್ಕುನ "ಪೆಪ್ಪರ್ಮಿಂಟ್' ಪನ್ಪಿನ ಅಂಶೊನ್ ಕೈಗಾರಿಕೆ ಬುಕ್ಕೊ ವೈದ್ಯಕೀಯ ರಾಸಾಯನಿಕ ತಯಾರಿಕೆಡ್ ಉಪಯೋಗ ಮಲ್ಪುವೆರ್.

 ಮರ್ದ್‌ದ ಗುಣ 
 ಆಹಾರೊನು ಸುಲಭವಾದ್ ಪಚನ ಮಲ್ಪುಂಡು
 ಕೊಬ್ಬುದ ಅಂಶೊನು ಕರಾವುಂಡು
 ಬಂಜಿ ಸೂ ಕಮ್ಮಿ ಮಲ್ಪುಂಡು
 ಕಕ್ಕುನೆನು ನಿವಾರಣೆ ಮಲ್ಪಂಡು 
 ಕೂಲಿದ ತೊಂದರೆ ಶಮನ ಆಪುಂಡು
 ಬಂಜಿದ ಪುರಿತ್ತ ಉಪದ್ರ ಕಮ್ಮಿ ಆಪುಂಡು
 ತೆಮ್ಮ ಬುಕ್ಕೊ ಕಫದ ತೊಂದರೆಗ್ ಎಡ್ಡೆ
 ಕಿರುಂಬುನವು ಕಮ್ಮಿ ಆಪುಂಡು
 ನೆನಪುದ ಶಕ್ತಿ ವೃದ್ಧಿ ಆಪುಂಡುhttps://www.medicalnewstoday.com/articles/275944.php

 ಬುಲೆಪಾವುನ ವಿಧಾನ 
ಪುದೀನ ಸಾಮಾನ್ಯವಾದ್ ಮಣ‍್ದ ಮಿತ್ ಬುಲೆಪುಂಡು. ಫಲವತ್ತಾಯಿನ ಪೊಯ್ಯೆ ಮಣ್ಣ್, ಧಾರಾಳವಾದ್ ನೀರ್ ಪುದೀನ ಬುಲೆಯೆರೆ ಅಗತ್ಯ. ಈ ದೈತ ೧-೨ ಸೆಂ.ಮೀ ಉದ್ದದ ಚಿಗ್ರ್ ನಡ್ದ್ ಬುಲೆಪಾವೊಲಿ. ಅರೆಗಾಲೊಡು ವಾರೊಗು ರಡ್ಡ್ ಸರ್ತಿ ನೀರ್ ಪಾಡೊಡು. ಬರ್ಸದ ಸಮಯೊಡು ತಪ್ಪು ತಾಲುಂಡು. ಮರಿಯಾಲ ಕರಿಬುಕ್ಕೊ ತಪ್ಪು ಚೆಗ್ರುಂಡು. ಒಂಜಿ ದೈ ೨-೩ ವರ್ಷೊ ಬದ್ಕುಂಡು.https://www.wikihow.com/Grow-Mint

 ಉಪಯೋಗೊ 
 ಚಟ್ನಿ, ಪುದೀನ ಪುಲಾವ್, ಪುದೀನ ಸೂಪ್, ಪಾನೀಯ,ಮರ್ದ್ ಅಂಚನೆ ಮಸ್ತ್ ರೀತಿದ ಉಪಯೋಗೊಲು ಉಂಡು.https://www.indiatimes.com › Health › Recipe

 ಉಲ್ಲೇಕೊಲು 

ವರ್ಗೊ:ಸಸ್ಯೊಲು